เรียนรู้คำศัพท์และวลีอื่นที่เกี่ยวข้องกับหัวข้อนี้ เรียนรู้คำศัพท์ เรียนรู้ฟอร์มพื้นฐาน
บางครั้งเวลาที่คุณจะเขียนวันที่ คุณอาจจะต้องเขียนชื่อวันของสัปดาห์ที่ตรงกับวันที่ลงไปด้วย ซึ่งลักษณะการเขียนก็เหมือนกับการเขียนชื่อเดือนเลยคือ วันของสัปดาห์ในภาษาสเปนนั้นไม่ต้องเขียนขึ้นต้นด้วยตัวพิมพ์ใหญ่เหมือนกับในภาษาอังกฤษ  อาทิตย์ (Sunday) คือ domingo  จันทร์ (Monday) คือ lunes  อังคาร (Tuesday) คือ martes  พุธ (Wednesday) คือ miércoles  พฤหัสบดี (Thursday) คือ jueves  ศุกร์ (Friday) คือ viernes  เสาร์ (Saturday) คือ sábado หากคุณจะเขียนแบบเจาะจงวัน หรือโดยเฉพาะอย่างยิ่งถ้าเกี่ยวข้องกับหลายๆ วัน มันอาจจะสะดวกกว่าถ้าคุณใช้คำอย่างเช่น “วันนี้” หรือ “พรุ่งนี้” ซึ่งคำเหล่านี้จะยิ่งทำให้การเขียนของคุณดูเป็นธรรมชาติ และง่ายต่อการเข้าใจด้วย  คำว่า “วันนี้” ให้เขียนว่า "hoy" เมื่อวาน คือ ayer ส่วน “พรุ่งนี้” ในภาษาสเปน คือ "mañana" คำว่า “สัปดาห์” ในภาษาสเปนคือ "semana" หากคุณอยากจะเขียนคำว่า “วันสุดสัปดาห์” คุณต้องเขียนว่า "el fin de semana" หากต้องการจะพูดถึง “สัปดาห์นี้” ให้เขียนว่า "esta semana"  ถ้าอยากจะพูดว่า “สัปดาห์ที่แล้ว” ให้เขียนว่า "la semana pasada" หากคุณอยากจะเขียนว่า “สัปดาห์หน้า” ให้คุณใช้วลีว่า "la semana que viene" ซึ่งแปลงตรงตัวได้ว่า “สัปดาห์ที่จะถึงนี้” หากคุณจะเขียนเกี่ยวกับวันที่ คุณอาจจะพูดถึงเรื่องฤดูกาลที่ตรงกับวันที่นั้นด้วยก็ได้ แต่ต้องจำไว้ด้วยว่าทางประเทศที่อยู่ใต้เส้นศูนย์สูตรนั้น มีฤดูกาลที่ตรงกันข้ามกับทางประเทศที่อยู่เหนือเส้นศูนย์สูตร  เขียนคำว่า "la primavera" เพื่อชี้ถึงฤดูใบไม้ผลิ ใช้คำว่า "el verano" เพื่อเขียนเกี่ยวกับฤดูร้อน เขียนคำว่า "el otoño" เวลาจะเขียนเกี่ยวกับฤดูใบไม้ร่วง ใช้คำว่า "el invierno" เวลาจะเขียนเกี่ยวกับฤดูหนาว คำถามอย่าง "¿Cuál es la fecha de hoy?" นั้นจะถูกนำมาใช้เวลาที่คุณอยากจะรู้ว่าวันนี้วันที่เท่าไร ตัวอย่างเช่น หากคุณกำลังเขียนเล่าเรื่องเป็นภาษาสเปน คุณอาจจะให้ตัวละครในเรื่องถามถึงวันที่ก็ได้ นอกจากนี้ คุณยังสามารถถามได้อีกแบบว่า "¿Qué día es hoy?" ซึ่งคำถามนี้จะแปลว่า “วันนี้เป็นวันอะไร?” และมักจะใช้ถามเวลาที่อยากรู้ว่าเป็นวันไหนของสัปดาห์ แต่ในบางบริบทก็สามารถใช้ประโยคนี้ถามถึงวันที่ได้เหมือนกัน ซึ่งก็จะคล้ายๆ กับในภาษาอังกฤษนั่นเอง หากคุณต้องการจะเขียนวันที่แบบยาว คุณจะต้องรู้จักและสามารถสะกดชื่อเดือนแต่ละเดือนในภาษาสเปนได้ นอกจากนี้ การรู้ว่าชื่อเดือนแต่ละเดือนสะกดอย่างไรยังเป็นสิ่งสำคัญที่จะช่วยทำให้คุณย่อชื่อเดือนได้ถูกอีกด้วย  มกราคม (January) คือ enero  กุมภาพันธ์ (February) คือ febrero  มีนาคม (March) คือ marzo  เมษายน (April) คือ abril  พฤษภาคม (May) คือ mayo  มิถุนายน (June) คือ junio  กรกฎาคม (July) คือ julio  สิงหาคม (August) คือ agosto  กันยายน (September) คือ septiembre  ตุลาคม (October) คือ octubre  พฤศจิกายน (November) คือ noviembre  ธันวาคม (December) คือ diciembre จริงอยู่ที่คุณไม่ต้องเขียนวันที่ออกมาเป็นคำเวลาที่เขียนเป็นภาษาสเปน แต่การทำความเข้าใจว่าแต่ละคำสะกดยังไงจะช่วยคุณเวลาที่ต้องอ่านออกเสียงวันที่ในภาษาสเปนได้  วันที่หนึ่งของเดือนสามารถเขียนว่า "uno" (“หนึ่ง”) หรือ "el primer día" (“วันที่หนึ่ง”) หรือ "el primero" (“ลำดับที่หนึ่ง”) ก็ได้ สอง (Two) คือ dos  สาม (Three) คือ tres  สี่ (Four) คือ cuatro  ห้า (Five) cinco  หก (Six) คือ seis  เจ็ด (Seven) คือ siete  แปด (Eight) คือ ocho  เก้า (Nine) คือ nueve  สิบ (Ten) คือ diez เนื่องจากในเดือนหนึ่งมีได้ถึง 31 วัน ฉะนั้น คุณไม่สามารถจำคำศัพท์ตัวเลขถึงแค่เลข 10 ได้ ซึ่งในภาษาสเปนเลข 11 ถึง 15 จะมีชื่อเฉพาะของตัวเอง ส่วนเลขที่เหลือก็จะเป็นไปตามแพทเทิร์น หากคุณยังไม่รู้จักคำศัพท์ตัวเลขในภาษาสเปน การอ่านและเขียนวันที่จะเป็นวิธีที่ดีในการฝึกความจำให้คุณได้ เหมือนกับที่ปกติคุณไม่ต้องเขียนวันที่ออกมาเป็นคำ การเขียนปีก็ไม่จำเป็นต้องเขียนออกมาเป็นคำเหมือนกัน แต่ว่ามันจะช่วยในการทำความเข้าใจได้มาก และก็จะทำให้คุณอ่านวันที่ได้อย่างถูกต้องด้วย  สะกดปีเรียงจากพันไปร้อย ตัวอย่างเช่นปี "1900" ก็จะสะกดในภาษาสเปนเป็น "mil novecientos" ซึ่งแปลตรงตัวได้เป็น “หนึ่งพันเก้าร้อย” จำไว้ว่า ในภาษาสเปนจะไม่มีวลีแบบในภาษาอังกฤษอย่าง "nineteen hundred" หลังจากหลักพันและร้อย ให้ตามด้วยหลักสิบและหน่วย ตัวอย่างเช่น เวลาคุณจะเขียน "1752" ในภาษาสเปนคุณก็จะต้องเขียนเป็น "mil setecientos cincuenta y dos" ในภาษาสเปน จะไม่เหมือนกับในภาษาอังกฤษ เพราะในภาษาสเปน คุณต้องเขียนวันที่ขึ้นก่อน จากนั้นก็ตามด้วยเดือน และก็ปี โดยคุณสามารถคั่นตัวเลขได้ด้วยเครื่องหมายจุด เครื่องหมายขีดกลาง หรือเครื่องหมายทับ ตัวอย่างเช่น หากคุณต้องการจะเขียนวันที่ 30 ธันวาคม ปี 2017 ลงในเอกสารของคุณเป็นภาษาสเปน คุณก็อาจจะเขียนเป็น "30/12/2017" หรือ "30-12-2017" ให้ใช้ฟอร์ม “วัน เดิน ปี” เหมือนเดิมเวลาจะเขียนวันที่แบบยาว โดยให้วันที่และปีเขียนแทนด้วยตัวเลข ส่วนเดือนให้เขียนเป็นตัวหนังสือ ซึ่งแต่ละส่วนของวันที่จะถูกคั่นด้วยคำว่า "de" ที่แปลเป็นอังกฤษว่า "of" หรือเป็นไทยว่า “ของ” ตัวอย่างเช่น หากคุณอยากจะเขียนวันที่ 3 ตุลาคม ปี 2017 เป็นภาษาสเปน คุณก็ต้องเขียนออกมาเป็น "3 de octubre de 2017" (แปลตรงตามตัว คือ วันที่สามของเดือนตุลาคม ของปี 2017) ไม่จำเป็นต้องมีเครื่องหมายคอมมาแบบที่เขียนกันในภาษาอังกฤษ ในภาษาสเปน จะไม่เหมือนกับภาษาอังกฤษ และภาษาอื่นๆ คุณไม่จำเป็นต้องขึ้นต้นชื่อเดือนด้วยตัวพิมพ์ใหญ่ ฉะนั้น เวลาจะเขียนวันที่เป็นภาษาสเปน อย่าลืมเช็คให้ดีด้วยว่าตัวเองได้เขียนชื่อเดือนด้วยตัวพิมพ์เล็กทั้งหมดหรือเปล่า ปกติแล้วเวลาที่คุณจะเขียนวันที่แบบยาวในภาษาสเปน คุณจะต้องเขียนวันที่เป็นตัวเลข แต่สำหรับวันที่หนึ่งของเดือนคุณควรจะเปลี่ยนไปใช้คำว่า "primero" (แปลว่า “อันดับแรก”)  ตัวอย่างเช่น คุณอาจจะเขียน 1 มกราคมเป็น "primero de enero" หากคุณอยากจะเขียนวันที่หนึ่งของเดือนเป็นตัวเลข คุณอาจจะใช้ "1" แล้วตามด้วยเครื่องหมายที่อยู่มุมขวาบนอย่าง "o" ซึ่งก็จะได้ออกมาเป็น "1º" แต่ละเดือนของปีในภาษาสเปนจะสามารถย่อให้สั้นลงได้จนเหลือ 3 ตัวอักษร ซึ่งในบางโอกาส คุณก็อาจจะได้เห็นการเขียนวันและปีด้วยตัวเลข และเดือนที่ถูกย่อเหลือ 3 ตัวอักษรแบบนี้  สำหรับแต่ละเดือนนั้นจะใช้ตัวอักษร 3 ตัวแรกของชื่อเดือนเป็นตัวย่อ ตัวอย่างเช่น คุณเห็นวันที่ในภาษาอังกฤษเป็น "July 11, 2017" และถ้าเป็นภาษาสเปนก็จะย่อชื่อเดือนเป็น "11-jul-2017"
สะกดชื่อวันในสัปดาห์. บอกวันในสัปดาห์แบบไม่ต้องลงชื่อของวัน. พูดถึงฤดูกาล. การถามถึงวันที่ในภาษาสเปน. เขียนเดือนเป็นภาษาสเปน. จำคำศัพท์ตัวเลขในภาษาสเปน. เรียนรู้คำศัพท์ตัวเลขต่อจาก 10. เขียนปีแบบเต็มคำ หากคุณอยากจะฝึกทักษะตัวเอง. เอาวันที่ขึ้นก่อน. เขียนวันที่แบบยาว. อย่าขึ้นต้นชื่อเดือนด้วยอักษรตัวพิมพ์ใหญ่. เขียนคำว่า "primero" สำหรับวันแรกของเดือน. ย่อให้สั้นลงด้วยการใช้ตัวอักษรและตัวเลข.
https://www.wikihow.com/Write-the-Date-in-Spanish https://www.wikihow.com/Write-the-Date-in-Spanish https://www.wikihow.com/Write-the-Date-in-Spanish
Learning Related Words and Phrases Knowing Your Vocabulary Learning the Basic Form